
Vyjadrenie miestnej rady dňa 25.04.2022



[bookmark: _Hlk94601411]UZNESENIE č. 223/2022/MR 
Miestna rada odporúča miestnemu zastupiteľstvu schváliť predložený návrh uznesenia.





Vyjadrenie komisií



Komisia finančná, podnikateľských činností a obchodu :

Komisia finančná, podnikateľských činností a obchodu odporúča prerokovať materiál na Miestnej rade a Miestnom zastupiteľstve mestskej časti Podunajské Biskupice.


Komisia sociálnych vecí a zdravotníctva :

Uznesenie č.51/2022 
Komisia sociálnych vecí a zdravotníctva MsZ Bratislava-Podunajské Biskupice odporúča miestnemu zastupiteľstvu schváliť predložený návrh


Komisia školstva, kultúry, mládeže a športu :

Komisia školstva, kultúry, mládeže a športu  odporúča miestnemu zastupiteľstvu prerokovať a schváliť predložený návrh.


Komisia územného plánu, výstavby, životného prostredia, odpadov a cestného hospodárstva :

Členovia komisie ÚP,V,ŽP,OaCH odporúčajú schváliť MiZ návrh uznesenia k návrhu Dodatku Štatútu hlavného mesta SR Bratislavy vo veci pôsobnosti prevádzkovania pohrebísk a vo veci obchodných verejných súťaží















Návrh  uznesenia

Uznesenie č. : .....................................

Miestne zastupiteľstvo mestskej časti Bratislava – Podunajské Biskupice po prerokovaní

súhlasí s :

Návrhom dodatku Štatútu hlavného mesta SR Bratislavy

Dodatok č. ....
Štatútu hlavného mesta Slovenskej republiky Bratislavy
z ...................................

	Mestské zastupiteľstvo hlavného mesta Slovenskej republiky Bratislavy podľa §11 ods. 5 písm. a) zákona Slovenskej národnej rady č. 377/1990 Zb. o hlavnom mesta Slovenskej republiky Bratislave v znení neskorších predpisov ustanovuje: 

Čl. 1
	Štatút hlavného mesta Slovenskej republiky Bratislavy v znení dodatkov č. 1 až č. 21 sa mení a dopĺňa takto:

1. V čl. 33 ods. 1 písmeno c) znie:
 	„c) schvaľuje prevádzkový poriadok a zmeny prevádzkového poriadku pohrebiska,
            ktoré zriadila a ktoré prevádzkuje podľa písmena b)“.

2. V čl. 33 ods. 1 sa vypúšťa písmeno e). Doterajšie písmeno f) sa označuje ako
písmeno e).

3. Poznámka pod čiarou k odkazu 50 znie:
50) §15 ods. 1, §17 ods.1 a ods. 5 písm. a), §18 ods.2, §23 ods. 1, ods. 2 a ods.6 zákona č. 131/2010 Z. z. o pohrebníctve v znení neskorších predpisov.“.

4. V čl. 34 ods. 1 písmeno f) znie:
„f) schvaľuje prevádzkový poriadok a zmeny prevádzkového poriadku pohrebiska nachádzajúceho sa na jej území, okrem pohrebiska podľa čl. 33 ods. 1 písm. c),“.

5. V čl. 34 ods. 1 sa vypúšťa písmeno g). Doterajšie písmená h) a i), sa označujú ako
písmená g) a h).

6. Poznámka pod čiarou k odkazu 55 znie:
„ 55)§5 ods. 1 písm. b), §30 ods.2 a ods. 3, §15 ods.1, §17 ods. 1 a ods. 5 písm. a), 
     §18 ods. 2, §23 ods.1, ods. 2 a ods. 6 zákona č. 131/2010 Z .z.“.

7. V čl. 80 ods. 2 písmeno c) znie:
„c) podmienky obchodnej verejnej súťaže, ak sa má prevod vlastníctva nehnuteľného majetku Bratislavy realizovať na základe obchodnej verejnej súťaže,“.



Čl. II.
Tento dodatok nadobúda účinnosť ................................



									Ing. arch. Matúš Vallo
									        primátor





Dôvodová správa

                                                    
	Dňa 31.01.2022 mestská časť obdržala „Návrh dodatku Štatútu hlavného mesta SR Bratislavy vo veci pôsobnosti prevádzkovania pohrebísk a vo veci obchodných verejných súťaží“.

V prílohe materiálu:   
1/ znenie celého listu +„Návrh dodatku Štatútu hlavného mesta SR Bratislavy“ 
2/ výňatky Štatútu hlavného mesta SR Bratislavy - čl. 33, 34 a 80, ktorých sa zmena týka.

Na základe hore uvedeného súhlasíme so schválením návrhu Dodatku Štatútu hlavného mesta Slovenskej republiky Bratislavy v zmysle návrhu uznesenia.

